《过襄阳》
宋代·李复

表里山川旧楚畿，筑关乘险事皆非。
槎头鱼尽无新语，岘首人亡失隐扉。
云外煮茶僧室静，江边酤酒客帆归。
我来驻节无言久，为有春流可梁衣。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。